smcproject/ml-wiki-sentences huggingface dataset:
ഫീൽഡ്-പ്രോഗ്രാമ്മേബിൾ ഗേറ്റ് അറേ ഇംഗ്ലീഷ് വിലാസം https://ml.wikipedia.org/wiki/Field-programmable_gate_array Altera-ൽ നിന്നുള്ള ഒരു സ്ട്രാറ്റിക്സ് IV FPGA
നിർമ്മാണത്തിനുശേഷം ഒരു ഉപഭോക്താവോ ഡിസൈനറോ ക്രമീകരിക്കാൻ രൂപകൽപ്പന ചെയ്‌തിരിക്കുന്ന ഒരു ഇൻറഗ്രേറ്റഡ് സർക്യൂട്ടാണ് ഫീൽഡ്-പ്രോഗ്രാമ്മേബിൾ ഗേറ്റ് അറേ (എഫ്പി‌ജി‌എ).
അതിനാൽ ഈ പദം ഫീൽഡ്-പ്രോഗ്രാമ്മേബിൾ ആണ്.
ആപ്ലിക്കേഷൻ-സ്പെസെഫിക് ഇന്റഗ്രേറ്റഡ് സർക്യൂട്ടിനായി (ASIC) ഉപയോഗിക്കുന്നതിന് സമാനമായ ഒരു ഹാർഡ്‌വെയർ വിവരണ ഭാഷ (എച്ച്ഡിഎൽ) ഉപയോഗിച്ചാണ് എഫ്‌പി‌ജി‌എ കോൺഫിഗറേഷൻ സാധാരണയായി വ്യക്തമാക്കുന്നത്.
കോൺഫിഗറേഷൻ വ്യക്തമാക്കുന്നതിന് മുമ്പ് സർക്യൂട്ട് ഡയഗ്രമുകൾ ഉപയോഗിച്ചിരുന്നു, പക്ഷേ ഇലക്ട്രോണിക് ഡിസൈൻ ഓട്ടോമേഷൻ ഉപകരണങ്ങളുടെ വരവ് കാരണം ഇത് വളരെ അപൂർവ്വമാണ്.
Xilinx-ൽ നിന്നുള്ള ഒരു സ്പാർട്ടൻ FPGA
ഫീൽഡ്-പ്രോഗ്രാമ്മേബിൾ ഗേറ്റ് അറേകളിൽ പ്രോഗ്രാം ചെയ്യാവുന്ന ലോജിക് ബ്ലോക്കുകളുടെ ഒരു നിരയും വ്യത്യസ്ത കോൺഫിഗറേഷനുകളിൽ ഇന്റർ-വയർ ചെയ്യാൻ കഴിയുന്ന നിരവധി ലോജിക് ഗേറ്റുകൾ പോലെ ബ്ലോക്കുകളെ "ഒരുമിച്ച് വയർ" ചെയ്യാൻ അനുവദിക്കുന്ന "പുനഃക്രമീകരിക്കാവുന്ന ഇന്റർകണക്റ്റുകളുടെ" ഒരു ശ്രേണിയും അടങ്ങിയിരിക്കുന്നു.
സങ്കീർണ്ണമായ കോമ്പിനേഷണൽ ഫംഗ്ഷനുകൾ അല്ലെങ്കിൽ AND , XOR പോലുള്ള ലളിതമായ ലോജിക് ഗേറ്റുകൾ നടത്തുന്നതിന് ലോജിക് ബ്ലോക്കുകൾ ക്രമീകരിക്കാൻ കഴിയും.
മിക്ക എഫ്പി‌ജി‌എകളിലും, ലോജിക് ബ്ലോക്കുകളിൽ മെമ്മറി ഘടകങ്ങളും ഉൾപ്പെടുന്നു, അവ ലളിതമായ ഫ്ലിപ്പ്-ഫ്ലോപ്പുകളോ അല്ലെങ്കിൽ കൂടുതൽ പൂർണ്ണമായ മെമ്മറിയോ ആകാം.
വ്യത്യസ്‌ത ലോജിക് ഫംഗ്ഷനുകൾ‌ നടപ്പിലാക്കുന്നതിനായി നിരവധി എഫ്‌പി‌ജി‌എകൾ‌ പുനരുൽ‌പാദിപ്പിക്കാൻ‌ കഴിയും.
കമ്പ്യൂട്ടർ സോഫ്റ്റ്വെയറിൽ ചെയ്യുന്നതുപോലെ ഫ്ലെക്സിബിൾ റീകോൺഫിഗറബിൾ കമ്പ്യൂട്ടിംഗ് അനുവദിക്കുന്നു.
അവലംബം കൂടുതൽ വായനയ്ക്ക് പുറത്തേക്കുള്ള കണ്ണികൾ What is an FPGA?
യൂട്യൂബിൽ
മയിൽപ്പീലി (ആൽബം)
എസ്. രമേശൻ നായരുടെ രചനയിലും ജയവിജയന്മാരിലെ ജയന്റെ സംഗീത സംവിധാനത്തിലും മലയാളത്തിൽ തരംഗിണി പുറത്തിറക്കിയ ഒരു ഭക്തിഗാന ആൽബമാണ് മയിൽപ്പീലി .
ശ്രീ ഗുരുവായൂരപ്പനെ സ്തുതിച്ച് ഇറക്കിയ ഈ ആൽബത്തിൽ 9 ഗാനങ്ങളായിരുന്നു അടങ്ങിയിരുന്നത്.
എല്ലാ ഗാനങ്ങളും ആലപിച്ചത് കെ.ജെ. യേശുദാസായിരുന്നു .
ഇറങ്ങിയ സമയത്തു തന്നെ വളരെയധികം വിറ്റഴിഞ്ഞ ഈ ആൽബം മലയാള സംഗീതശാഖയിലെ ഒരു ക്ലാസിക്കായി പരിഗണിക്കപ്പെടുന്നു.
ഇന്നും ഇതിലെ ഗാനങ്ങൾ ഹിറ്റായി നിൽക്കുന്നു.
ഗാനങ്ങൾ # ഗാനം ദൈർഘ്യം 1.
"രാധതൻ പ്രേമത്തോടാണോ കൃഷ്ണാ..." 2.
"അണിവാകച്ചാർത്തിൽ ഞാൻ..." 3.
"ചന്ദനചർച്ചിതനീലഗളേവരം..." 4.
"ചെമ്പൈക്കു നാദം നിലച്ചപ്പോൾ..." 5.
"ഗുരുവായൂരപ്പാ നിൻ..." 6.
"ഹരികാംബോജി രാഗം..." 7.
"നീയെന്നെ ഗായകനാക്കി..." 8.
"ഒരു പിടി അവിലുമായി..." 9.
"യമുനയിൽ ഖരഹരപ്രിയയായിരുന്നെങ്കിൽ..."
ആൽബത്തിന്റെ ഉദ്ഭവം
ജയവിജയന്മാരിലെ ജയൻ ഒറ്റയ്ക്ക് സംഗീതസംവിധാനം നിർവ്വഹിച്ച ആദ്യത്തെ ആൽബമായിരുന്നു മയിൽപ്പീലി.
ഇരട്ടസഹോദരനായിരുന്ന വിജയന്റെ അകാലമരണത്തെത്തുടർന്ന് സംഗീതലോകത്തോട് വിടപറഞ്ഞ ജയനെ ആത്മസുഹൃത്തായ യേശുദാസ് നിർബന്ധിച്ച് മടക്കിക്കൊണ്ടുവരികയായിരുന്നു.
അന്ന് തിരുവനന്തപുരം ആകാശവാണി നിലയത്തിലെ ഉദ്യോഗസ്ഥനായിരുന്ന എസ്. രമേശൻ നായരുടെ വീട്ടിലേയ്ക്ക് യേശുദാസ് ജയനെ കൂട്ടിക്കൊണ്ടുപോയി.
അപ്പോൾ തന്നെ ഗാനസൃഷ്ടിയ്ക്കുള്ള പരിപാടികൾ തുടങ്ങാൻ യേശുദാസും രമേശൻ നായരും ചേർന്ന് തീരുമാനിച്ചു.
തുടർന്ന് രമേശൻ നായർ വരികൾ എഴുതിത്തുടങ്ങുകയും ജയൻ അവയ്ക്ക് ഈണം നൽകാൻ തുടങ്ങുകയും ചെയ്തു.
അന്ന് അർദ്ധരാത്രിയായപ്പോഴേയ്ക്കും എട്ടുപാട്ടുകൾ എഴുതി ചിട്ടപ്പെടുത്തിക്കഴിഞ്ഞിരുന്നു.
അവസാനമായി ഒരു ഗാനം ആദ്യം ഈണമിട്ട് അതിന് അനുസരിച്ച് എഴുതാമെന്ന് രമേശൻ നായർ തീരുമാനിയ്ക്കുകയായിരുന്നു.
അതിനുമുമ്പ് അദ്ദേഹം കുറച്ചുനേരം ടി.വി. കാണാനായി ഇരുന്നു.
അപ്പോൾ അദ്ദേഹം കണ്ടത് ഒരു ഗസൽ പരിപാടിയാണ്.
അതിൽ കേട്ട ഒരു ഗസലിന്റെ ഈണം ജയനെ വളരെയധികം സ്വാധീനിയ്ക്കുകയും അപ്പോൾത്തന്നെ പ്രസ്തുത ഗസലിന്റെ രാഗത്തിൽ ഒരു ഈണം തയ്യാറാക്കുകയും ചെയ്തു.
ആഭേരി രാഗത്തോട് സാദൃശ്യം തോന്നുന്ന ഒരു ഹിന്ദുസ്ഥാനിരാഗമായിരുന്നു അത്.
രമേശൻ നായർ അപ്പോൾ തന്നെ വരികൾ എഴുതിച്ചേർത്തു.
ആ ഗാനമാണ് രാധതൻ പ്രേമത്തോടാണോ കൃഷ്ണാ..
എന്ന പ്രസിദ്ധ ഗാനം.
അങ്ങനെ ഒറ്റരാത്രി കൊണ്ടാണ് ആ ആൽബത്തിലെ ഒമ്പതുഗാനങ്ങളും പിറവിയെടുത്തത്.
പിറ്റേന്നുതന്നെ ആ ഗാനങ്ങൾ തിരുവനന്തപുരത്തെ തരംഗിണി സ്റ്റുഡിയോയിൽ റെക്കോർഡ് ചെയ്യുകയും 1988 നവംബറിൽ പുറത്തിറക്കുകയും ചെയ്തു.
പുറത്തിറങ്ങിയ സമയത്തുതന്നെ വൻ ജനപ്രീതിയാണ് മയിൽപ്പീലിയിലെ ഗാനങ്ങൾക്ക് ലഭിച്ചത്.
ഒരാഴ്ചയ്ക്കുള്ളിൽ തന്നെ ലക്ഷക്കണക്കിന് കോപ്പികൾ വിറ്റുപോയിരുന്നു.
ജാതിമതഭേദമില്ലാതെ കേരളീയർ ഈ ആൽബം ഏറ്റുവാങ്ങി.
കേരളമെമ്പാടുമുള്ള ഭക്തിഗാനമേളകളിൽ മയിൽപ്പീലിയിലെ ഗാനങ്ങൾ നിത്യസാന്നിദ്ധ്യമായി.
കാസറ്റ് യുഗം കഴിഞ്ഞ് സിഡിയും പെൻ ഡ്രൈവുമെല്ലാം വന്നിട്ടും മയിൽപ്പീലിയ്ക്ക് ഇന്നും ശ്രോതാക്കൾക്കിടയിൽ വൻ ജനപ്രീതിയാണ്.
മയിൽപ്പുല്ല് ഇംഗ്ലീഷ് വിലാസം https://ml.wikipedia.org/wiki/Chloris_barbata
90 സെന്റിമീറ്ററോളം ഉയരം വയ്ക്കുന്ന ഏകവർഷിയായ ഒരു പുൽച്ചെടിയാണ് മയിൽപ്പുല്ല് .
( ശാസ്ത്രീയനാമം : Chloris barbata ) .
Swollen Finger Grass, airport grass, feather finger grass, fingergrass, pea-cock plumegrass, plush grass, purpletop chloris, swollen fingergrass, swollen windmill grass എന്നെല്ലാം പേരുകളുണ്ട്.
വിത്തുവഴിയും തണ്ടുവഴിയും പുതിയചെടികൾ ഉണ്ടാകുന്നു.
പാടങ്ങളിൽ കണ്ടുവരുന്ന ഈ പുൽച്ചെടി വർഷം മുഴുവൻ പൂക്കാറും കായ്‌ക്കാറുമുണ്ട്.
നല്ല ഉപ്പുവെള്ളമുള്ള ഇടങ്ങളിലും വളരാൻ കഴിയുന്ന ഈ പുല്ല് ഇളംപ്രായത്തിൽ കന്നുകാലികൾ തിന്നാറുണ്ട്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും http://www.natureserve.org/explorer/servlet/NatureServe?searchSciOrCommonName=Chloris+barbata x=10 y=11%5Bപ്രവർത്തിക്കാത്ത+കണ്ണി%5D വിക്കിസ്പീഷിസിൽ Chloris barbata എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Chloris barbata എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മയിലാട്ടം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Mayilattam_(film)
വി.എം. വിനുവിന്റെ സംവിധാനത്തിൽ ജയറാം , ജഗതി ശ്രീകുമാർ , സായി കുമാർ , രംഭ , ഇന്ദ്രജ എന്നിവർ പ്രധാനവേഷങ്ങളിൽ അഭിനയിച്ച് 2004-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് മയിലാട്ടം .
ജയറാം വൈരുദ്ധ്യ സ്വഭാവത്തിലുള്ള കഥാപാത്രങ്ങളായി ഇരട്ട വേഷത്തിൽ അഭിനയിച്ചിരിക്കുന്നു.
കൊണത്താപ്പള്ളി ഫിലിംസിന്റെ ബാനറിൽ ജോബി വർഗ്ഗീസ് , ജോളി സ്റ്റീഫൻ എന്നിവർ ചേർന്ന് നിർമ്മിച്ച ഈ ചിത്രം വിതരണം ചെയ്തത് ലിബർട്ടി താര , കൊണത്താപ്പള്ളി റിലീസ് എന്നിവരാണ്.
കഥ, തിരക്കഥ, സംഭാഷണം എന്നിവ നിർവ്വഹിച്ചത് മണി ഷൊർണൂർ ആണ്.
അഭിനേതാക്കൾ ജയറാം – ദേവൻ (നായകൻ)/പഴനി (പ്രതിനായകൻ) ജഗതി ശ്രീകുമാർ – ദാസൻ സായി കുമാർ - തേവർ ഒടുവിൽ ഉണ്ണികൃഷ്ണൻ – കണ്ണൻ മാഷ് മണിയൻപിള്ള രാജു – സ്വാമിനാഥൻ അഗസ്റ്റിൻ – മുരുകൻ വിജയരാഘവൻ – പോലീസ് ഓഫീസർ റിയാസ് ഖാൻ – റിപ്പർ സാദിഖ് രംഭ – മൈഥിലി ഇന്ദ്രജ – മീനാക്ഷി ബിന്ദു പണിക്കർ – ബിന്ദു പൊന്നമ്മ ബാബു – പൊന്നമ്മ സീനത്ത് സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക്  സംഗീതം പകർന്നത് എം. ജയചന്ദ്രൻ ആണ്.
ഗാനങ്ങൾ മാട്ടുപ്പെട്ടിക്കോയിലിലേ – അഫ്‌സൽ , ചിത്ര അയ്യർ മാമഴയിലേ – മധു ബാലകൃഷ്ണൻ കച്ചകെട്ടി താടാ – എം.ജി. ശ്രീകുമാർ , ജയറാം കാറ്റാടിക്കിളിയേ വാ – വി.എം. അജിത്ത് , കെ.എസ്. ചിത്ര മാമഴയിലേ – സുജാത മോഹൻ പാവനമേതോ – കെ.എസ്. ചിത്ര മുത്തു മണിയേ മുത്തം വച്ചുകോ – എം.ജി. ശ്രീകുമാർ , സുജാത മോഹൻ പ്രേമാർദ്ര സ്വപ്നങ്ങളേ നിങ്ങൾ – എം.ജി. ശ്രീകുമാർ പ്രേമോപഹാരം – എം.ജി. ശ്രീകുമാർ അണിയറ പ്രവർത്തകർ ഛായാഗ്രഹണം: വേണുഗോപാൽ ചിത്രസം‌യോജനം: പി.സി. മോഹനൻ കല: എം ബാവ ചമയം: പാണ്ഡ്യൻ , ദൊരൈ വസ്ത്രാലങ്കാരം: മനോജ് ആലപ്പുഴ നൃത്തം: കൂൾ ജയന്ത് , കല സംഘട്ടനം: ത്യാഗരാജൻ പരസ്യകല: ഗായത്രി അശോകൻ ലാബ്: ജെമിനി കളർ ലാബ് നിശ്ചല ഛായാഗ്രഹണം: പോൾ ബത്തേരി എഫക്റ്റ്സ്: മുരുകേഷ് ശബ്ദലേഖനം: ഷാനി ഡി.ടി.എസ്. മിക്സിങ്ങ്: ലക്ഷ്മി നാരായണൻ വാർത്താപ്രചരണം: വാഴൂർ ജോസ് , എ.എസ്. ദിനേശ് നിർമ്മാണ നിയന്ത്രണം: ഗിരീഷ് വൈക്കം റീ റെക്കോർഡിങ്ങ്: പ്രേം വിഷ്വൽ എഫക്റ്റ്സ്: ഇ.
എഫ്.എക്സ് വാതിൽ‌പുറചിത്രീകരണം: ശ്രീവിശാഖ് ഓഫീസ് നിർവ്വഹണം: ബിജു ലെയ്‌സൻ: പൊടിമോൻ കൊട്ടാരക്കര പുറത്തേക്കുള്ള കണ്ണികൾ മയിലാട്ടം ഇന്റർനെറ്റ് മൂവി ഡാറ്റാബേസിൽ മയിലാട്ടം – മലയാളസംഗീതം.
മയിൽ (നക്ഷത്രരാശി) ഇംഗ്ലീഷ് വിലാസം https://ml.wikipedia.org/wiki/Pavo_(Constellation)
ദക്ഷിണാർദ്ധഖഗോളത്തിലെ ഒരു നക്ഷത്രരാശിയാണ് മയിൽ (Pavo).
α നക്ഷത്രം മാത്രമേ ഈ രാശിയിൽ പ്രകാശമുള്ളതായുള്ളൂ.
ദക്ഷിണദിശ കണ്ടെത്താൻ ഈ രാശിയെ ഉപയോഗപ്പെടുത്താറുണ്ട്.
അവലംബം ഉറവിടങ്ങൾ {{ cite book }} : Invalid | ref=harv ( help ) ബാഹ്യ ലിങ്കുകൾ Media related to മയിൽ (നക്ഷത്രരാശി) ( category ) at Wikimedia Commons
നിർദ്ദേശാങ്കങ്ങൾ : 20 h 00 m 00 s , −65° 00′ 00″
മയിൽപ്പീലിക്കാവ് ഇംഗ്ലീഷ് വിലാസം https://ml.wikipedia.org/wiki/Mayilpeelikkavu
അനിൽ ബാബു സംവിധാനം ചെയ്ത് 1998-ൽ പുറത്തിറങ്ങിയ ഒരു മലയാളചലച്ചിത്രമാണ് മയിൽപ്പീലിക്കാവ് .
കുഞ്ചാക്കോ ബോബൻ , ജോമോൾ , തിലകൻ എന്നിവരാണ് പ്രധാന കഥാപാത്രങ്ങളെ അവതരിപ്പിച്ചിരിക്കുന്നത്.
കുഞ്ചാക്കോ ബോബൻ നായകനായി അഭിനയിക്കുന്ന മൂന്നാമത്തെ ചിത്രമാണിത്.
പുനർജന്മമാണ് ഈ ചിത്രത്തിന്റെ പ്രമേയം.
അഭിനേതാക്കൾ കുഞ്ചാക്കോ ബോബൻ – കൃഷ്ണനുണ്ണി / മനു ജോമോൾ – ഗായത്രി / കുട്ടിമണി തിലകൻ – വല്യത്താൻ നരേന്ദ്രപ്രസാദ് – രാഹുലേയൻ ജഗതി ശ്രീകുമാർ കൊച്ചിൻ ഹനീഫ ജനാർദ്ദനൻ മധുപാൽ – ശ്രീഹരൻ ടി.പി. മാധവൻ മണിയൻപിള്ള രാജു സിദ്ദിഖ് ബോബി കൊട്ടാരക്കര അനു ആനന്ദ് – രാഹുലേയൻ (ചെറുപ്പം) കനകലത സംഗീതം
എസ്. രമേശൻ നായർ എഴുതിയ ഗാനങ്ങൾക്ക് സംഗീതം പകർന്നിരിക്കുന്നത് ബേണി ഇഗ്നേഷ്യസ് ആണ്.
ചിത്രത്തിന്റെ പശ്ചാത്തലസംഗീതം മോഹൻ സിത്താര ഒരുക്കിയിരിക്കുന്നു.
ജോണി സാഗരിഗ ഓഡിയാ ആണ് ഗാനങ്ങൾ വിപണനം ചെയ്തത്.
"അഞ്ചുകണ്ണനല്ല" കെ.എസ്. ചിത്ര 4:05 2.
"പാതിരാപൂ ചൂടി" കെ.എസ്. ചിത്ര 3:10 3.
"മയിലായ് പറന്നുവാ" എസ്. ജാനകി 4:18 4.
"ഒന്നാനാം കുന്നിന്മേൽ" കെ.ജെ. യേശുദാസ് , കെ.എസ്. ചിത്ര 4:43 5.
"ഒന്നാനാം കുന്നിന്മേൽ" കെ.ജെ. യേശുദാസ് 4:43 6.
"പാതിരാപൂ ചൂടി" കെ.ജെ. യേശുദാസ് 3:11 7.
"മയിലായ് പറന്നുവാ" കെ.ജെ. യേശുദാസ് , കെ.എസ്. ചിത്ര 4:46 8.
"അകലെ അകലെ" കെ.ജെ. യേശുദാസ് 4:29 പുറത്തേക്കുള്ള കണ്ണികൾ മയിൽപ്പീലിക്കാവ് ഇന്റർനെറ്റ് മൂവി ഡാറ്റാബേസിൽ മയിൽപ്പീലിക്കാവ് – മലയാളസംഗീതം.
മയിലാട്ടം (വിവക്ഷകൾ)
മയിലാട്ടം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
മയിലാട്ടം -  ഒരു കലാരൂപം മയിലാട്ടം (ചലച്ചിത്രം) - 2004-ൽ പുറത്തിറങ്ങിയ ഒരു മലയാള ചലച്ചിത്രം ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
മയിലോശിക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
വരണ്ട പ്രദേശങ്ങളിലുള്ള നദീതടങ്ങളിലെ ഇളകിയ മണ്ണിൽ ഉണ്ടാക്കുന്ന സസ്യമാണ് മയിലോശിക.
മയിൽപ്പീലി പോലെ സുന്ദരമായ പുഷ്പങ്ങൾ ഈ ചെടിയുടെ പ്രത്യേകതയാണ്.
ശാഖകളോടും ഇല്ലാതെയും കാണപ്പെടാറുണ്ട്.
പല വലിപ്പത്തിലും രൂപത്തിലും ഉള്ള ഇലകൾ ഈ ചെടിക്കുണ്ട്.
റോസ് നിറത്തിലും മ ങ്ങിയ പിങ്ക് നിറത്തിലും നീലലോഹിത നിറത്തിലും ഉള്ള പൂക്കൾ ചേർന്ന് കാണപ്പെടുന്നു.
മയൂഖശിഖ, കുരണ്ടിക, ക്ഷുദ്ര ശീർഷ:,ശീർഷ മഞ്ജരി, കൃഷ്ണ സൂക്ഷ്മ ഫല:, താമ്രച്ചുചൂഡപാദ എന്നിവയാണ് മയിലോശികയുടെ സംസ്കൃത നാമങ്ങൾ.
മലയാളത്തിൽ കോഴിപ്പൂവ് എന്നും അറിയപ്പെടുന്നു.
മയിലോശികയെ ഇംഗ്ലീഷിൽ കോക്സ്  കോംബ് എന്ന നാമത്തിൽ അറിയപ്പെടുന്നു.
അമരാന്തേസി  സസ്യകുടുംബത്തിൽ   ഉൾപ്പെട്ട അംഗമാണ് മയിലോശിക ,ഇതിന്റെ ശാസ്ത നാമം Celosia Argentina എന്നാണ്, മലിലോ ശികയിൽ നിന്നും സെലോ സിയാനിൻ, ഐസോസിയോസിയാനിൻ എന്ന രാസഘടകങ്ങൾ വേർതിരിച്ചെടുത്തിട്ടുണ്ട്.
മയിലോശിക കഫവാതപിത്ത വികാരങ്ങൾ ശമിപ്പിക്കുന്നു.
മൂത്രശ് മരി, അതിസാരം ലൈംഗികദൗർബല്യം എന്നിവയും ശമിപ്പിക്കുന്നതിനുള്ള കഴിവുണ്ട്.
രക്തവും കഫവും കലർന്നു പോകുന്ന അതിസാരം ശമിപ്പിക്കുവാനുള്ള കഴിവും മയിലോ ശികക്കുണ്ട് ചിത്രശാല Silver cockscomb Celosia argentea Celosia cristata Plumed cockscomb flower and an insect on it.
Around the fields in Hyderabad, India Colored varieties used as ornamental plant in the Botanical Garden of Curitiba , Southern Brazil
മയിലാടുതുറ ജില്ല
തമിഴ്‌നാട്ടിലെ 38 ജില്ലകളിൽ ഒന്നാണ് മയിലാടുതുറ ജില്ല ( மயிலாடுதுறை மாவட்டம் , Mayiladuthurai district ).
ഈ ജില്ലയുടെ ആസ്ഥാനം മയിലാടുതുറ നഗരമാണ്.
വടക്ക് കടലൂർ ജില്ല കിഴക്ക് ബംഗാൾ ഉൾക്കടൽ , തെക്ക് തിരുവാരൂർ ജില്ല പടിഞ്ഞാറ് തഞ്ചാവൂർ ജില്ല , കേന്ദ്രഭരണപ്രദേശമായ പുതുച്ചേരിയിലെ കാരക്കാൽ എന്നിവയാണ് മയിലാടുതുറ ജില്ലയുടെ അതിർത്തികൾ.
ഫലഭൂയിഷ്ടമായ കാവേരിതീരത്തായാണ് ഈ ജില്ല സ്ഥിതി ചെയ്യുന്നത്.
പുറത്തേക്ക്ക്കുള്ള കണ്ണികൾ Mayiladuthurai District Archived 2022-11-30 at the Wayback Machine .
മയിലാട്ടം ഇംഗ്ലീഷ് വിലാസം https://ml.wikipedia.org/wiki/Mayilattam മയിലാട്ടം മയിലാട്ടം  നർത്തകൻ പൊയ്​ക്കാലിൽ നൃത്തം ചെയ്യുന്നു
ദക്ഷിണേന്ത്യൻ സുബ്രഹ്മണ്യ ക്ഷേത്രങ്ങളിൽ ‌ നടത്തിവരുന്ന ആചാരപരമായൊരു കലാരൂപമാണ്‌ മയിലാട്ടം .
മയിലിന്റെ വേഷമണിഞ്ഞുകൊണ്ടുള്ള ഒരു നൃത്തരൂപമാണിത്.
മുഖത്ത് തേപ്പും‌ കിരീടവും കൊക്കും‌ പീലിയും‌ വേഷവിധാനത്തിലുണ്ട്‌.
പാളകൊണ്ടുള്ള കീരീടമാണ്‌ നർ‌ത്തകൻ‌ ഉപയോഗിക്കുന്നത്‌.
സുബ്രഹ്മണ്യവാഹനമായ മയിലിന്റെ വേഷത്തിൽ‌ പ്രത്യേക താളത്തിനനുസരിച്ച് നർ‌ത്തകർ‌ പൊയ്​ക്കാലിൽ ചുവടുകൾ വെച്ചാടുന്നു.
മയിലാട്ടം അവതരിപ്പിക്കുന്നവർ തല മുതൽ കാൽ വരെ മയിൽ പോലെ വസ്ത്രം ധരിക്കുന്നു, ഒരു ത്രെഡ് ഉപയോഗിച്ച് തുറക്കാനും അടയ്ക്കാനും നിർദ്ദിഷ്ട നൃത്തങ്ങൾ അവതരിപ്പിക്കാനും കഴിയും.
പ്രകടനം നടത്തുന്നവർ കാലിന്റെ അറ്റത്ത് ഘടിപ്പിച്ചിരിക്കുന്ന ഉയരമുള്ള മരക്കഷണത്തിലാണ് നൃത്തം ചെയ്യുന്നത്.
ഈ കലയ്ക്ക് വിപുലമായ പ്രയത്നവും പരിശീലനവും ആവശ്യമാണ്.
എല്ലാ മുരുകൻ (സുബ്രഹ്മണ്യൻ) ക്ഷേത്രങ്ങളിലും ഈ നൃത്തം ഒരു ഉത്സവ വേളയിൽ ഒരു പാരമ്പര്യമായി അവതരിപ്പിക്കുന്നു.
എന്നാൽ പരിശീലനത്തിലെ ബുദ്ധിമുട്ടുകളും നർത്തകികൾക്കു ലഭിക്കുന്ന കുറഞ്ഞ വേതനവും കാരണം മയിലാട്ടം അവതരിപ്പിക്കുന്നവരുടെ എണ്ണം കുറയുന്നു.
അവലംബം ↑ ↑ ഒരുവാർത്ത ↑ ആർക്കൈവ് ചെയ്ത തമിഴ്നാട് വാർത്ത പുറംകണ്ണികൾ Mayilattam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മയിലാട്ടത്തിന്റെ വീഡിയോ
ബേക്കേർസ്‍ഫീൽഡ്
ബേക്കർസ്ഫീൽഡ്, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ, കെൺ കൗണ്ടി യുടെ  ആസ്ഥാനമായ നഗരമാണ്.
സാൻ ജോവാക്വിൻ താഴ്‍വരയുടെയും സെൻട്രൽ വാലി മേഖലയുടെയും തെക്കേ അറ്റത്തിനു സമീപം ഏതാണ്ട് 142 ചതുരശ്ര മൈൽ (370 ചതുരശ്ര കിലോമീറ്റർ) വിസ്തൃതിയാണ് ഈ നഗരം സ്ഥിതിചെയ്യുന്നത്.
ഏകദേശം 365,000 ജനങ്ങൾ അധിവസിക്കുന്ന ഇത് കാലിഫോർണിയയിലെ ഏറ്റവും ജനസംഖ്യയുള്ള ഒൻപതാമത്തെ നഗരവും അമേരിക്കൻ ഐക്യനാടുകളിലെ 52 ആമത്തെ ജനസാന്ദ്രതയുള്ള നഗരവുമാണ്.
കെൺ കൌണ്ടി മുഴുവനായി ഉൾക്കൊള്ളുന്ന ബേക്കർസ്ഫീൽഡ്-ഡിലാനോ മെട്രോപോളിറ്റൻ സ്റ്റാറ്റിസ്റ്റിക്കൽ മേഖലയിലെ 2010 ലെ സെൻസസ് പ്രകാരമുള്ള ജനസംഖ്യ 839,631 ആണ്.
ഇത് അമേരിക്കൻ ഐക്യനാടുകളിൽ വലിപ്പത്തിൽ 62 ആം സ്ഥാനമുള്ള മെട്രോപോളിറ്റൻ മേഖലയാണ്.
നഗരപ്രാന്തത്തിലെ  കിഴക്കൻ ബേക്കർസ്ഫീൽഡ്, ഓയിൽഡേൽ, റോസ്ഡേൽ തുടങ്ങിയ ബേക്കർസ്ഫീൽഡിനോടു കൂടുതലായി കൂട്ടിച്ചേർക്കപ്പെട്ട പ്രദേശങ്ങളിൽ ഏകദേശം 464,000 ജനസംഖ്യയുണ്ട്.
കൃഷി , എണ്ണ ഉത്പാദനവും എന്നിവയുടെ ഒരു പ്രധാന കേന്ദ്രമാണിത്.
രാജ്യത്ത് ഏറ്റവുമധികം എണ്ണ ഉത്പാദിപ്പിക്കുന്ന കൗണ്ടി എന്നതിനൊപ്പം അമേരിക്കൻ ഐക്യനാടുകളിലെ നാലാമത്തെ ഏറ്റവും മികച്ച കാർഷിക കൌണ്ടിയുമാണിത്.
പ്രകൃതിവാതകം , മറ്റ് ഊർജ്ജ ഉൽപ്പാദന സംവിധാനങ്ങൾ, വിമാനനിർമ്മാണ വ്യവസായം , ഖനനം , പെട്രോളിയം സംസ്കരണം, ഉൽപ്പന്നങ്ങളുടെ നിർമ്മാണവും വിതരണവും, ഭഷ്യ സംസ്കരണം, കോർപ്പറേറ്റ് പ്രാദേശിക ഓഫീസുകൾ എന്നിവയാണ് ഇവിടുത്തെ വ്യാപാര വ്യവസായങ്ങളിൽ പ്രമുഖമായവ.
അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ •Urban and Rural Classification .
US Census.
2010 Census.
Accessed: April 5, 2012.
ബേക്കർ ദ്വീപ് ഇംഗ്ലീഷ് വിലാസം https://ml.wikipedia.org/wiki/Baker_Island
ഭൂമദ്ധ്യരേഖയ്ക്ക് വടക്കായി പസഫിക് മഹാസമുദ്രത്തിൽ സ്ഥിതിചെയ്യുന്ന മനുഷ്യവാസമില്ലത്ത ഒരു അറ്റോൾ ആണ് ബേക്കർ ഐലന്റ് ( / [invalid input: 'icon'] ˈ b eɪ k ər / ) ഹോണോലുലുവിന് ഏകദേശം 3100 കിലോമീറ്റർ തെക്കുപടിഞ്ഞാറായാണ് ഇതിന്റെ സ്ഥാനം.
ഹവായിക്കും ആസ്ട്രേലിയയ്ക്കും ഏകദേശം നടുവിലായാണ് ഈ ദ്വീപ്.
ഇത് അമേരിക്കൻ ഐക്യനാടുകളുടെ അധീനതയിലുള്ള ഒരു പ്രദേശമാണ്.
68 കിലോമീറ്റർ വടക്കുള്ള ഹൗലാന്റ് ദ്വീപാണ് ഏറ്റവും അടുത്തു‌ള്ള ദ്വീപ്.
0°11′41″N 176°28′46″W ﻿ / ﻿ 0.19472°N 176.47944°W ﻿ / 0.19472; -176.47944 എന്ന സ്ഥാനത്തുള്ള ദ്വീപിന്റെ വിസ്തീർണ്ണം 2.1 ചതുരശ്ര കിലോമീറ്ററാണ്.
ദ്വീപിന്റെ കടൽത്തീരത്തിന് മൊത്തം 4.9 കിലോമീറ്റർ നീളമുണ്ട്.
ഭൂമദ്ധ്യരേഖയോടടുത്ത പ്രദേശങ്ങളിലെ കാലാവസ്ഥയാണിവിടെ.
മഴ കുറവാണ്.
കാറ്റും വെയിലും ധാരാളമായുണ്ട്.
അധികം ഉയരമില്ലാത്തതും മണ്ണുനിറഞ്ഞതുമായ ഭൂപ്രകൃതിയാണിവിടെയുള്ളത്.
ദ്വീപിനു ചുറ്റും ഒരു പവിഴപ്പുറ്റു വലയമുണ്ട്.
ദ്വീപ് ഇപ്പോൾ ബേക്കർ ഐലന്റ് നാഷണൽ വൈൽഡ് ലൈഫ് റഫ്യൂജ് എന്ന വന്യമൃഗസംരക്ഷണകേന്ദ്രമാണ്.
ഇത് അമേരിക്കൻ ഐക്യനാടുകളുടെ ഇൻകോർപ്പറേറ്റ് ചെയ്യപ്പെടാത്ത ഒരു ഭൂഭാഗവുമാണ്.
സ്ഥിരതാമസമില്ലെങ്കിലും ഉദ്യോഗസ്ഥർ ഇവിടം സ്ഥിരമായി സന്ദർശിക്കാറുണ്ട്.
പടിഞ്ഞാറൻ തീരത്തിന്റെ മദ്ധ്യത്തായി ഒരു സെമിത്തേരിയും മുൻപുണ്ടായിരുന്ന വാസസ്ഥലങ്ങളുടെ അവശിഷ്ടങ്ങളും കാണാം.
ഇവിടെയാണ് നൗകകളടുക്കുന്ന സ്ഥലം.
തുടമുഖങ്ങളോ ഹാർബറുകളോ ഇവിടെയില്ല.
തീരത്തുനിന്നും അകലെയായി മാത്രമേ കപ്പലുകൾക്ക് നങ്കൂരമിടാൻ സാധിക്കൂ.
ദ്വീപിനു ചുറ്റുമുള്ള പവിഴപ്പുറ്റുകൾ കപ്പലുകൾക്ക് ഭീഷണിയാണ്.
അതിനാൽ ഇവിടെ പകൽ സമയത്ത് കാണാവുന്ന ഒരു ബീക്കൺ സ്തംഭം സ്ഥാപിച്ചിട്ടുണ്ട്.
രണ്ടാം ലോക മഹായുദ്ധക്കാലത്ത് ഉപയോഗത്തിലുണ്ടായിരുന്ന 1665 മീറ്റർ നീളമുള്ള ഒരു റൺവേ ഇവിടെയുണ്ടെങ്കിലും ഇപ്പോൾ അത് ചെടികളാൽ മൂടപ്പെട്ട് ഉപയോഗശൂന്യമായി കിടക്കുകയാണ്.
ദ്വീപിന്റെ 200 നോട്ടിക്കൽ മൈൽ ചുറ്റളവിലുള്ള കടൽ തങ്ങളുടേ എക്സ്ക്ലൂസീവ് സാമ്പത്തിക മേഖലയാണെന്നും 12 നോട്ടിക്കൽ മൈൽ തങ്ങളുടെ പ്രദേശമാണെന്നും അമേരിക്കൻ ഐക്യനാടുകൾ അവകാശപ്പെടുന്നുണ്ട്.
1935–നും 1942-നും ഇടയിൽ ഇവിടെ ഒരു കോളനി സ്ഥാപിക്കാനുള്ള ശ്രമമുണ്ടായിരുന്നു.
ഈ സമയത്ത് ഇവിടെ ഹവായി ദ്വീപിലെ സമയമായിരുന്നിരിക്കാം ഉപയോഗിച്ചിരുന്നത്.
ഇപ്പോൾ ജനവാസമില്ലാത്തതിനാൽ ദ്വിപിന്റെ സമയമേഖല എന്തെന്ന് വ്യവസ്ഥ ചെയ്തിട്ടില്ല.
ചരിത്രം ബേക്കർ ഐലന്റ് ഉൾപ്പെടുന്ന ഓർത്തോഗ്രാഫിക് പ്രൊജക്ഷൻ
1818-ൽ നാന്റുക്കെറ്റ് എന്ന ദ്വീപിൽ നിന്നുള്ള എക്വേറ്റർ എന്ന തിമിംഗിലവേട്ടക്കപ്പലിന്റെ കാപ്റ്റൻ എലീഷ ഫോൾഗർ എന്നയാളാണ് ഈ ദ്വീപ് കണ്ടുപിടിച്ച പാശ്ചാത്യൻ.
1825 ഓഗസ്റ്റിൽ മറ്റൊരു തിമിംഗിലവേട്ടക്കപ്പലിന്റെ കാപ്റ്റൻ ഓബേദ് സ്റ്റാർബക്ക് എന്നയാൾ ഈ ദ്വീപ് വീണ്ടും കാണുകയുണ്ടായി.
മൈക്കൽ ബേക്കർ എന്നയാൾ ഈ ദ്വീപ് 1834-ൽ സന്ദർശിക്കുകയുണ്ടായി.
അയാളുടെ പേരിലാണ് ദ്വീപ് അറിയപ്പെടുന്നത്.
മ്റ്റു ചില സ്രോതസ്സുകൾ പറയുന്നത് ഇദ്ദേഹം അമേരിക്കക്കാരുടെ ശവശരീരങ്ങൾ മറവുചെയ്യാനായി ഈ ദ്വീപ് 1832-ലും 1839 ഓഗസ്റ്റ് 14-നും ഗിഡിയൺ ഹൈലാന്റ് എന്ന തിമിംഗിലവേട്ടക്കപ്പലിൽ സന്ദർശിച്ചിരുന്നു എന്നാണ്.
1857-ൽ ഗുവാനോ ഐലന്റ് നിയമമനുസരിച്ച് ഈ ദ്വീപ് തങ്ങളുടേതാണെന്ന് അമേരിക്കൻ ഐക്യനാടുകൾ അവകാശപ്പെട്ടു.
ഈ ദ്വീപിലെ ഗുവാനോ അമേരിക്കൻ ഗുവാനോ കമ്പനി 1859 മുതൽ 1878 വരെ ഖനനം ചെയ്തിരുന്നു.
ജോൺ ടി. അരുൺഡെൽ ആൻഡ് കമ്പനി എന്ന ഒരു ബ്രിട്ടീഷ് കമ്പനിയും ഈ ദ്വീപിന്മേൽ അവകാശവാദമുന്നയിക്കുകയും 1886 മുതൽ 1891 വരെ ഇവിടം കേന്ദ്രമാക്കി പസഫിക് സമുദ്രത്തിലെ ഗുവാനോ ബിസിനസ് നിയന്ത്രിക്കുകയും ചെയ്തു.
അമേരിക്കൻ പരമാധികാരം ഉറപ്പിക്കാനായി 1936 മേയ് 13-ന് അമേരിക്ക ഒരു എക്സിക്യൂട്ടീവ് ഉത്തരവ് പുറപ്പെടുവിച്ചു.
1935-ൽ ദ്വീപിൽ ഒരു കോളനി സ്ഥാപിക്കാനുള്ള ശ്രമം തുടങ്ങി.
ഹൗലാന്റ് ദ്വീപിലും ഇവിടെയും കോളനി സ്ഥാപിക്കാനായി ഒരുമിച്ചാണ് ആൾക്കാരെത്തിയത്.
കോളനി അധികകാലം നീണ്ടുനിന്നില്ല.
അമേരിക്കക്കാർ ഒരു വിളക്കുമാടവും ധാരാളം വീടുകളും നിർമ്മിക്കുകയും പലതരം കൃഷി നടത്താൻ ശ്രമിക്കുകയും ചെയ്തു.
വരണ്ട കാലാവസ്ഥയും എന്തിനു മുകളിലും സ്ഥാനം പിടിക്കുന്ന കടൽ പക്ഷികളും മരങ്ങളെയും ചെടിക‌ളെയും വളരാനനുവദിച്ചില്ല.
നാല് അമേരിക്കക്കാർ ഇവിടെ താമസിക്കുന്നുണ്ടായിരുന്നു.
1942-ൽ ജപ്പാനുമായി യുദ്ധം തുടങ്ങിയതിനെത്തുടർന്ന് ഇവരെ ഒഴിപ്പിച്ചു.
എൽ.ഒ.ആർ.എ.എൻ. സ്റ്റേഷൻ ബേക്കർ
1944 മുതൽ 1946 വരെ ഇവിടെ പ്രവർത്തിച്ചിരുന്ന ഒരു റേഡിയോ ബേസാണ് എൽ.ഒ.ആർ.എ.എൻ. സ്റ്റേഷൻ ബേക്കർ.
സസ്യജന്തുജാലങ്ങൾ ദ്വീപിന്റെ വിഹഗവീക്ഷണം.
ബേക്കർ ദ്വീപിൽ സ്വാഭാവികമായി ശുദ്ധജലസ്രോതസ്സുകളൊന്നുമില്ല.
ഇവിടെ മരങ്ങളൊന്നുമില്ല.
നാലു തരം പുല്ലുകളാണ് പ്രധാന സസ്യങ്ങൾ.
നിലം പിടിച്ചു പടരുന്ന വള്ളിച്ചെടികളും അധികം പൊക്കമില്ലാത്ത കുറ്റിച്ചെറ്റികളും ഇവിടെയുണ്ട്.
കടൽപ്പക്ഷികളും കടൽ ജീവികളും കൂടുകൂട്ടാനും മറ്റുമായി ദ്വീപിലെത്തുന്നുണ്ട്.
വംശനാശഭീഷണി നേരിടുന്ന ധാരാളം സ്പീഷീസുകളെ ബേക്കർ ദ്വീപിൽ കാണാം.
റഡ്ഡി ടേൺസ്റ്റോൺ , ബാർ ടെയിൽഡ് ഗോഡ്വിറ്റ് , സാൻഡർലിങ്ക് , ബ്രിസിൽ തൈഡ് കർല്യൂ , പെസഫിക് ഗോൾഡൻ പ്ലോവർ എന്നിവ ദ്വീപിൽ വസിക്കുന്ന പക്ഷികളാണ്.
പച്ച കടലാമകൾ , ഹോക്ക്സ് ബിൽ കടലാമകൾ എന്നിവയും ഭീഷണി നേരിടുന്നവയാണ്.
ലെസ്സർ ഫ്രിഗേറ്റ് ബേഡ് , ബ്രൗൺ നോഡി , സൂട്ടി ടേൺ എന്ന കടൽപ്പക്ഷികൾ ദ്വീപിൽ കൂടുകെട്ടി മുട്ടയിടുന്നുണ്ട്.
നാഷണൽ വൈൽഡ്ലൈഫ് റഫ്യൂജ്
1974 ജൂൺ 27-ന് ബേക്കർ ദ്വീപിൽ ദേശീയ വന്യജീവി സംരക്ഷണ കേന്ദ്രം സ്ഥാപിക്കപ്പെട്ടു.
2009-ൽ ഇത് വികസിപ്പിച്ച് 12 നോട്ടിക്ക‌ൽ മൈൽ ചുറ്റളവിലുള്ള കടലിനടിയിലുള്ള ഭൂമിയും ഉൾപ്പെടുത്തി.
ഈ സംരക്ഷിതമേഖലയിൽ ഇപ്പോൾ 2.15 ചതുരശ്രകിലോമീറ്റർ വിസ്തീർണ്ണമുള്ള കരപ്രദേശമും 1,659.96 ചതുരശ്ര കിലോമീറ്റർ വിസ്തീർണ്ണമുള്ള സമുദ്രപ്രദേശവുമുണ്ട്.
2009 ജനുവരിയിൽ ഈ ദ്വീപിനെ പസഫിക് റിമോട്ട് ഐലന്റ്സ് മറൈൻ നാഷണൽ മോണ്യുമെന്റ് എന്ന പദവിയിലേയ്ക്കുയർത്തി.
രണ്ടാം ലോകമഹായുദ്ധസമയത്തെ സൈനികോപകരണങ്ങളും തീരത്തെ നിയമവിരുദ്ധമായ മീൻ പിടിത്തവുമാണ് പ്രധാന പരിസ്ഥിതിപ്രശ്നങ്ങൾ.
മനുഷ്യർ ഇവിടെ തെങ്ങിനെയും പാറ്റകളെയും മറ്റും കൊണ്ടുവന്നിരുന്നു.
ഇത്തരം ജീവികളും ദ്വീപിലെ സ്വാഭാവിക ജീവജാലങ്ങൾക്ക് ഭീഷണിയാവുന്നുണ്ട്.
മനുഷ്യർ 1937-ൽ കൊണ്ടുവന്ന പൂച്ചകളെ 1965-ൽ പൂർണ്ണമായി ഇല്ലാതെയാക്കി.
യു.എസ്. ഫിഷ് ആൻഡ് വൈൽഡ് ലൈഫ് സർവീസിൽ നിന്ന് പ്രത്യേകാനുമതി വാങ്ങിയാൽ പൊതുജനത്തിന് ദ്വീപിൽ പ്രവേശിക്കാം.
ശാസ്ത്രജ്ഞന്മാരെയും വിദ്യാഭ്യാസരംഗത്ത് പ്രവർത്തിക്കുന്നവരെയുമാണ് സാധാരണ പ്രവേശിക്കാനനുവദിക്കുന്നത്.
മനുഷ്യവാസത്തിന്റെ ബാക്കിവയ്പ്പുകൾ ദ്വീപിലും സമീപത്തുള്ള സമുദ്രത്തിലും ചിതറിക്കിടപ്പുണ്ട്.
ഭൂരിഭാഗം വസ്തുക്കളും അമേരിക്കൻ സൈന്യം 1942 മുതൽ 1946 വരെ ഈ ദ്വീപ് ഉപയോഗിച്ചിരുന്നതിന്റെ ശേഷിപ്പുകളാണ്.
ഏറ്റവും ശ്രദ്ധേയമായത് 46 മീറ്റർ വീതിയും 1600 മീറ്റർ നീളവുമുള്ള റൺവേയാണ്.
ഇത് ചെടികൾ പടർന്ന് ഉപയോഗയോഗ്യമല്ലാതെയായിട്ടുണ്ട്.
വടക്കുകിഴക്കൻ മേഖലയിൽ പല കെട്ടിടങ്ങളുടെ അവശിഷ്ടങ്ങളും ഭാരമുള്ള യന്ത്രസാമഗ്രികളുമുണ്ട്.
12 മീറ്റർ വീതം ഉയരമുള്ള ആന്റിനയുടെ അഞ്ച് മരത്തൂണുകൾ ഇപ്പോഴും ഇവിടെ നി‌ൽക്കുന്നുണ്ട്.
തകർന്ന പല വിമാനങ്ങളും ബുൾഡോസർ പോലുള്ള പല ഉപകരണങ്ങളും ദ്വീപിൽ ചിതറിക്കിടപ്പുണ്ട്.
രണ്ടാം ലോകമഹായുദ്ധസമയത്ത് 11 വിമാനങ്ങൾ ഇവിടെ തകർന്നുവീണിട്ടുണ്ടത്രേ.
ചിത്രങ്ങൾ റെഡ് ഫുട്ടഡ് ബൂബി എന്ന പക്ഷി സൈൻ പക‌ൽ സമയത്ത് കാണാവുന്ന ബീക്കൺ വാസസ്ഥലത്തിന്റെ ശേഷിപ്പുകൾ.
പശ്ചാത്തലത്തിൽ റേഡിയോ ബീക്കൺ കാണാം.
ബ്രൗൺ നോഡികൾ (Brown noddies) അവലംബം പുറത്തേയ്ക്കുള്ള കണ്ണികൾ ബേക്കർ ഐലന്റ് നാഷണൽ വൈൽഡ്ലൈഫ് റഫ്യൂജ് Archived 2017-06-17 at the Wayback Machine .
ബേക്കർ ഐലന്റ് Archived 2017-07-16 at the Wayback Machine .
ബേഗം റുക്കയാ
ബേഗം റുക്കയാ ഷെഖാവത് ഹൊസേൻ ( রোকেয়া সাখাওয়াত হোসেন) (9 December 1880 – 9 December 1932), അവിഭക്ത ബംഗാളിലെ സാമൂഹ്യപ്രവർത്തകയും എഴുത്തുകാരിയും മുസ്ലീംസമൂഹത്തിൽ  സ്ത്രീ ശാക്തീകരണപ്രസ്ഥാനത്തിന്റെ  നേതാവും ആയിരുന്നു .
2004-ൽ ബി.ബിസി.
സർവശ്രേഷ്ഠരായ നൂറു ബംഗാളികളെ നാമനിർദ്ദേശം ചെയ്യാൻ  ലോകമെമ്പാടുമുള്ള ബംഗാളി ശ്രോതാക്കളോട് ആവശ്യപ്പെട്ടപ്പോൾ (Opinion Poll) ,  ഫലപ്പട്ടികയിൽ  ആറാമത്തെ സ്ഥാനത്ത്  ബേഗം റുക്കയാ ആയിരുന്നു .
ബേഗം റുക്കയുടെ  ചരമദിനം, ഡിസമ്പർ ഒമ്പത്  റുക്കയാ ദിനമായി  ബംഗ്ലാദേശ് ആചരിക്കുന്നു.
ധനികരും യാഥാസ്ഥിതികരുമായ ജമീന്ദാരി കുടുംബത്തിലാണ്  റുക്കയാ ജനിച്ചത്.
പിതാവ് സഹീറുദ്ദീൻ സബറിന് നാലു നിയമാനുസൃത ഭാര്യമാരും വെപ്പാട്ടിമാരും ഉണ്ടായിരുന്നു.
പെണ്മക്കൾ ബംഗാളിയും ഇംഗ്ലീഷും പഠിക്കുന്നതിന് എതിരായിരുന്നു മാത്രമല്ല അഞ്ചു വയസ്സു മുതൽ പർദ്ദ ആചരിക്കേണ്ടിയുമിരുന്നു.
ജ്യേഷ്ഠസഹോദരനാണ് രാത്രികാലങ്ങളിൽ രഹസ്യമായി  ഈ രണ്ടു ഭാഷകളും റുക്കിയയെ പഠിപ്പിച്ചത്.
വിവാഹം, വൈധവ്യം ബേഗം റുക്കയാ ഭർത്താവിനോടൊത്ത് (1898)
1896-ൽ പതിനാറുകാരിയായ റുക്കിയയുടെ വിവാഹം നാല്പതുകാരനും വിധുരനുമായിരുന്ന ഷെഖാവത് ഹോസൈനുമായി നടന്നു.
ഹോസൈൻ  ബിഹാറിലെ ഭഗൽപൂരിൽ  ഡിസ്റ്റ്രിക്റ്റ് മജിസ്ട്രേറ്റ് ആയിരുന്നു.
ഹൊസൈൻ റുക്കിയെ ഇംഗ്ലീഷു പഠിപ്പിക്കുകയും ലേഖനങ്ങളെഴുതി പ്രസിദ്ധീകരിക്കാൻ പ്രോത്സാഹിപ്പിക്കയും ചെയ്തു.
റുക്കിയക്ക് രണ്ടു പെൺകുഞ്ഞുങ്ങൾ പിറന്നെങ്കിലും ശിശുപ്രായത്തിലേ മരണമടഞ്ഞു .
പ്രമേഹരോഗിയായിരുന്ന ഭർത്താവ് 1909-ൽ അന്തരിച്ചു.
റുക്കിയക്കായി ഭർത്താവ് പതിനായിരം രൂപ എഴുതിവെച്ചിരുന്നു.
അതുപയോഗിച്ച്  റുക്കിയ ഉടനെത്തന്നെ  ഭഗൽപൂരിൽ മുസ്ലീം ബാലികമാർക്കായി ഒരു വിദ്യാലയം തുടങ്ങി.
പക്ഷെ ഭർതൃകുടുംബത്തിന് ഇതൊട്ടും രസിച്ചില്ല.
റുക്കിയക്ക് ഈ ഉദ്യമം തത്കാലം  ഉപേക്ഷിക്കേണ്ടി വന്നു .
ഷെഖാവത് മെമോറിയൽ ഗേൾസ് സ്കൂൾ
ഭർതൃഗ്രഹത്തിൽ നിന്ന് പുറത്താക്കപ്പെട്ട  റുക്കിയ കൊൽക്കത്തയിലേക്ക് താമസം മാറ്റി, അവിടെ,1910-ൽ  ഷെഖാവത് മെമോറിയൽ സ്കൂൾ തുറന്ന് പ്രവർത്തനമാരംഭിച്ചു.
തുടക്കത്തിൽ എട്ടു വിദ്യാർഥിനികളും രണ്ടു ബെഞ്ചുകളും മാത്രമേ ഉണ്ടായിരുന്നുള്ളു.
സ്കൂൾ ഇന്നും നിലവിലുണ്ട്.
ലോർഡ് സിഹ്ന റോഡിൽ സ്ഥിതിചെയ്യുന്ന ഈ സ്കൂൾ  പശ്ചിമബംഗാൾ ഗവണ്മെന്റിന്റെ വിദ്യാഭ്യാസ വകുപ്പിനു കീഴിലാണ്.
2010-ൽ  സ്കൂളിന്റെ ശതവാർഷികം  ആഘോഷിക്കപ്പെടുകയുണ്ടായി .
അഞ്ജുമൻ-എ-ഖവാതീൻ-എ-ഇസ്ലാം
മുസ്ലീം വനിതകളെ ബോധവത്കരിക്കുന്നതിനായി ബേഗം റുക്കയാ നേതൃത്വം നല്കിയ സംഘടനയാണ് ഇത്.
പർദ്ദക്കെതിരായും നാരീവിവേചനത്തിനെതിരായും നാരീ വിദ്യാഭ്യാസത്തിനായും റുക്കയാ  സജീവമായി എഴുതുകയും പ്രവർത്തിക്കുകയും ചെയ്തു .
ഖുർആനും ശരീഅത്തും സ്ത്രീകൾക്ക് പർദ്ദ വിധിച്ചിട്ടില്ലെന്ന്  റുക്കയാ വാദിച്ചു .
ഹൃദയസംബന്ധമായ അസുഖം ബാധിച്ച്  1932 ഡിസമ്പർ  9-ന്  കൊൽക്കത്തക്കടുത്ത്  സോദ്പൂരിൽ വെച്ച്  റുക്കയാ ബേഗം മരണമടഞ്ഞു.
ഡിസമ്പർ  9 റുക്കയാ ദിനമായി ബംഗ്ലാദേശ് ആചരിക്കുന്നു.
ബേഗം റുക്കയയുടെ സ്മരണാർഥം, അവരുടെ ജന്മസ്ഥലമായ രംഗ്പൂരിൽ  ബംഗ്ലാദേശ് സർക്കാർ 2008-ൽ  ബേഗം റുക്കയാ യൂണിവഴ്സിറ്റി ആരംഭിച്ചു .
ഢാക്കാ സർവകലാശാലയിൽ ബേഗം റുക്കിയയുടെ പ്രതിമ രചനകൾ
1902-മുതൽ  മിസിസ്.
ആർ.എസ്. ഹോസൈൻ എന്നപേരിൽ  റുക്കയാ  ബംഗാളിയിലും ഇംഗ്ലീഷിലും   ലേഖനങ്ങളും ചെറുകഥകളും എഴുതിത്തുടങ്ങി.
ഇവയുടെ സംഗ്രഹമാണ്  മതിചൂർ ഒന്നും രണ്ടും ഭാഗങ്ങൾ.
സുൽതാനയുടെ കിനാവ് (Sultana's Dream) 1908-ൽ പുറത്തു വന്ന ഇംഗ്ലീഷു കൃതിയാണ് .
പദ്മരാഗ് എന്ന നോവൽ  1924-ലാണ് എഴുതപ്പെട്ടത്.
സ്ത്രീകളുടെ ദുരവസ്ഥ എടുത്തു കാണിക്കുന്ന അമ്പതോളം  സംഭവകഥകളുടെ വിവരണമാണ്  അബരോധ് ബാസിനി (1931).
ഈ കൃതി റുക്കയാ തന്റെ അമ്മ, റഹമുന്നീസാ സബേരാ ചൗധരാണിക്കാണ് സമർപ്പിച്ചിരിക്കുന്നത് .
അവലംബം 1 2 ↑ ↑ ↑ ↑ {{ cite book }} : | last= has generic name ( help ) ↑ ↑ ↑ 1 2 ↑ ↑
ബേക്ക്നെക്കോ ഇംഗ്ലീഷ് വിലാസം https://ml.wikipedia.org/wiki/Bakeneko "The Bakeneko of the Sasakibara Family" (榊原家の化け猫) from the Buson Yōkai Emaki by Yosa Buson .
It depicts a cat in Nagoya that would wear a napkin on its head and dance.
Unlike nekomata which have two tails, this cat has only one tail.
ഒരു തരം ജാപ്പനീസ് യോകായ് അല്ലെങ്കിൽ അമാനുഷിക സൃഷ്ടിയാണ് ബേക്ക്നെക്കോ (化 け, "changed cat").
ഇത് പലപ്പോഴും പൂച്ചയ്ക്കു സമാനമായ മറ്റൊരു  യോകായ് ആയ നെക്കോമാറ്റയുമായി ആശയക്കുഴപ്പമുണ്ടാക്കുന്നു.
അവ തമ്മിലുള്ള വ്യത്യാസം പലപ്പോഴും അവ്യക്തമാണ്.
എന്നാൽ ഏറ്റവും വലിയ വ്യത്യാസം നെക്കോമാറ്റയ്ക്ക് രണ്ട് വാലുകളുള്ളപ്പോൾ, ബേക്ക്നെക്കോയ്ക്ക് ഒരെണ്ണം മാത്രമേയുള്ളൂ.
ജപ്പാനിലെ വിവിധ ഭാഗങ്ങളിൽ ബേക്ക്നെക്കോയെക്കുറിച്ചുള്ള ഇതിഹാസങ്ങളുണ്ട്, പക്ഷേ സാഗ പ്രിഫെക്ചറിലെ നബേഷിമ ബേക്ക്നെക്കോ അസ്വസ്ഥതയുടെ കഥ പ്രത്യേകിച്ചും പ്രസിദ്ധമാണ്.
ജാപ്പനീസ് പുരാണങ്ങളിൽ പൂച്ചകളെ യോകായി ആയി കാണാനുള്ള കാരണം അവയുടെ സ്വഭാവസവിശേഷതകളാണ്: ഉദാഹരണത്തിന്, അവയുടെ കണ്ണുകളുടെ ഐറിസുകൾ പകൽ സമയത്തെ ആശ്രയിച്ച് രൂപം മാറുന്നു.
വളർത്തുമൃഗങ്ങളാകുമ്പോൾ താലോലിക്കുമ്പോൾ അവയുടെ രോമങ്ങൾ തീപ്പൊരികൾക്ക് കാരണമാകുമെന്ന് തോന്നാം.